NÁRODNÁ RADA SLOVENSKEJ REPUBLIKY

**IX. volebné obdobie**

Č.: KNR-VSV-2114/2024/15

### 555a

### Správa

**výborov Národnej rady Slovenskej republiky o prerokovaní návrhu rozpočtu Sociálnej poisťovne na rok 2025 a rozpočtového výhľadu na roky 2026 a 2027 (tlač 555)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 581 z 21. októbra 2024 pridelil návrh rozpočtu Sociálnej poisťovne na rok 2025 a rozpočtový výhľadu na roky 2026 a 2027 **(tlač 555)** na prerokovanie týmto výborom:

**Výboru Národnej rady Slovenskej republiky pre financie a rozpočet**

**a**

**Výboru Národnej rady Slovenskej republiky pre sociálne veci.**

Ako gestorský výbor určil Výbor Národnej rady Slovenskej republiky pre sociálne veci, ktorý na základe rokovaní výborov predloží Národnej rade Slovenskej republiky správu o prerokovaní návrhu rozpočtu Sociálnej poisťovne na rok 2025 a rozpočtového výhľad na roky 2026 a 2027.

**I.**

Návrh rozpočtu Sociálnej poisťovne na rok 2025 a rozpočtový výhľad na roky 2026 a 2027 **(tlač 555)** prerokovali a odporučili Národnej rade Slovenskej republiky **schváliť**:

Výbor Národnej rady Slovenskej republiky pre financie a rozpočet uznesením č. 158 z 19. novembra 2024

a

Výbor Národnej rady Slovenskej republiky pre sociálne veci uznesením č. 87 z 25. novembra 2024;

s tým, že predpokladané príjmy a výdavky na rok 2025 sú rozpočtované takto:

* + zdroje celkom 16 028 725 tis. eur
  + výdavky 14 778 943 tis. eur

**II.**

**Výbor poveril spravodajkyňu Alenu Novákovú** predložiť Národnej rade Slovenskej republiky správu o výsledku prerokovania návrhu rozpočtu Sociálnej poisťovne na rok 2025 a rozpočtového výhľadu na roky 2026 a 2027 vo výboroch a návrh uznesenia Národnej rady Slovenskej republiky, ktorý tvorí prílohu správy. Zároveň určil poslancov Jána Richtera, Jozefa Cecha, Dagmar Kramplovú, Ľubicu Laššákovú, Michala Stušku, Zdenku Mačicovú a Janu Vaľovú za náhradníkov spravodajcu.

Správa výborov Národnej rady Slovenskej republiky o prerokovaní návrhu rozpočtu Sociálnej poisťovne na rok 2025 a rozpočtového výhľadu na roky 2026 a 2027 bola schválená uznesením Výboru Národnej rady Slovenskej republiky pre sociálne veci č. 91 z 25. novembra 2024.

# Bratislava 25. november 2024

**Ján R i c h t e r v. r.**

**predseda výboru**

NÁRODNÁ RADA SLOVENSKEJ REPUBLIKY

**IX. volebné obdobie**

**Návrh**

**Uznesenie**

**Národnej rady Slovenskej republiky**

**z ... novembra 2024**

k návrhu rozpočtu Sociálnej poisťovne na rok 2025 a rozpočtovému výhľadu na roky 2026 a 2027 **(tlač 555)**

**Národná rada Slovenskej republiky**

1. **konštatuje,**

že návrh rozpočtu Sociálnej poisťovne na rok 2025 a rozpočtový výhľad na roky 2026 a 2027

* 1. bol predložený v súlade s § 122 ods. 4 písm. c) bod 2 zákona č. 461/2003 Z. z. o sociálnom poistení v znení neskorších predpisov v termíne určenom na predloženie návrhu štátneho rozpočtu,
  2. predpokladá k 31. decembru 2025 zostatok v sume

v základnom fonde nemocenského poistenia 65 000 tis. eur,

v základnom fonde starobného poistenia 833 051 tis. eur,

v základnom fonde invalidného poistenia 288 029 tis. eur,

v základnom fonde úrazového poistenia 5 000 tis. eur,

v základnom fonde garančného poistenia 3 000 tis. eur,

v základnom fonde poistenia v nezamestnanosti 35 000 tis. eur,

v rezervnom fonde 0,

v správnom fonde 17 975 tis. eur

v osobitnom fonde 2 727 tis. eur;

1. **schvaľuje**

s návrhom rozpočtu Sociálnej poisťovne na rok 2025 a rozpočtovým výhľadom na roky 2026 a 2027 s tým, že predpokladané príjmy a výdavky sú rozpočtované:

* + zdroje celkom 16 028 725 tis. eur
  + výdavky 14 778 943 tis. eur

v tom:

1. základný fond nemocenského poistenia 1 178 393 tis. eur,
2. základný fond starobného poistenia 11 451 714 tis. eur,
3. základný fond invalidného poistenia 1 443 640 tis. eur,
4. základný fond úrazového poistenia 69 378 tis. eur,
5. základný fond garančného poistenia 42 827 tis. eur,
6. základný fond poistenia v nezamestnanosti 306 987 tis. eur,
7. správny fond 282 208 tis. eur,  
   resp. suma zodpovedajúca tvorbe podľa § 168 ods. 2 zákona   
   č. 461/2003 Z. z. o sociálnom poistení v znení neskorších predpisov;
8. osobitný fond 3 796 tis. eur.